जानकारी के अनुसार मधुबन कोतवाली क्षेत्र के गजियापुर गांव निवासी बबलू (30) पुत्र फूलचन प्रसाद अपने साथी तिघरा गांव निवासी सुनील पुत्र सुबाष के साथ बाइक से शुक्रवार की शाम को नगरा थाना क्षेत्र के ताड़ीबड़ा गांव में एक रिश्तेदारी में आया हुआ था। जहां देर रात करीब नौ बजे वह बाइक से वापस गांव आ रहे थे। जहां बाइक की गति काफी तेज होने की वजह से ढोढा चट्टी के पास बाइक अनियंत्रित हो गई और किनारे खड़ी पिकअप से टकरा गया। जिससे बाइक चला रहा बबलू की की मौके पर ही मौत हो गई। वहीं सुनील गंभीर रूप से घायल हो गया। स्थानीय लोगों ने घटना की जानकारी 100 डायल को दी। सूचना पाकर पहुंची पुलिस ने शव को कब्जे में लेकर पोस्टमार्टम के लिए भेजने के साथ परिजनों को सूचना दी। उधर, घायल युवक का इलाज मऊ जिले के एक निजी अस्पताल में चल रहा है।